รัฐบาลไทย-ข่าวทำเนียบรัฐบาล-"รองเท้าสึกก่อนกางเกงขาด" พ่อเมืองกำแพงเพชรนำทีมหัวหน้าส่วนราชการจังหวัดกำแพงเพชร ลงพื้นที่ขับเคลื่อนหนึ่งตำบล หนึ่งหมู่บ้านยั่งยืน กินอิ่ม นอนหลับ ปลดหนี้ด้วยศาสตร์พระราชา
วันเสาร์ที่ 22 กรกฎาคม 2566
22/07/2566
"รองเท้าสึกก่อนกางเกงขาด" พ่อเมืองกําแพงเพชรนําทีมหัวหน้าส่วนราชการจังหวัดกําแพงเพชร ลงพื้นที่ขับเคลื่อนหนึ่งตําบล หนึ่งหมู่บ้านยั่งยืน กินอิ่ม นอนหลับ ปลดหนี้ด้วยศาสตร์พระราชา
"รองเท้าสึกก่อนกางเกงขาด" พ่อเมืองกําแพงเพชรนําทีมหัวหน้าส่วนราชการจังหวัดกําแพงเพชร ลงพื้นที่ขับเคลื่อนหนึ่งตําบล หนึ่งหมู่บ้านยั่งยืน กินอิ่ม นอนหลับ ปลดหนี้ด้วยศาสตร์พระราชาอย่างยั่งยืน พื้นที่อําเภอเมืองกําแพงเพชร "ผู้นําต้องทําก่อน" ทําเป็นแบบอย่าง
"รองเท้าสึกก่อนกางเกงขาด" พ่อเมืองกําแพงเพชรนําทีมหัวหน้าส่วนราชการจังหวัดกําแพงเพชร ลงพื้นที่ขับเคลื่อนหนึ่งตําบล หนึ่งหมู่บ้านยั่งยืน กินอิ่ม นอนหลับ ปลดหนี้ด้วยศาสตร์พระราชาอย่างยั่งยืน พื้นที่อําเภอเมืองกําแพงเพชร "ผู้นําต้องทําก่อน" ทําเป็นแบบอย่างให้ข้าราชการได้ปฏิบัติตามเพื่อบําบัดทุกข์ บํารุงสุขพี่น้องประชาชน
วันนี้ (22 ก.ค. 66) นายชาธิป รุจนเสรี ผู้ว่าราชการจังหวัดกําแพงเพชร เปิดเผยว่า จังหวัดกําแพงเพชรให้ความสําคัญในการขับเคลื่อนงานเพื่อพัฒนาคุณภาพชีวิตของพี่น้องประชาชนให้สามารถดําเนินชีวิตแบบพึ่งพาตนเอง ลดรายจ่าย สร้างรายได้ อยู่ในครอบครัวที่อบอุ่น ชุมชนที่มีความรักสามัคคี มีภูมิต้านทานภัยด้านต่าง ๆ ทั้งในมิติสังคม ความมั่นคง และเศรษฐกิจอย่างเข้มแข็ง โดยน้อมนําแนวทางตามศาสตร์พระราชาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้รับการสืบสาน รักษา และต่อยอด โดยพระบาทสมเด็จพระเจ้าอยู่หัว ด้วยกลไก 357 คือ 3 ระดับ ได้แก่ พื้นที่/ชุมชน จังหวัด สู่ระดับประเทศ 5 กลไก ได้แก่ ประสานงานภาคีเครือข่าย บูรณาการแผน ติดตามประเมินผล การจัดการความรู้ และสื่อสารสังคม และ 7 ภาคีเครือข่าย ได้แก่ ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารสังคม ด้วยการทํางานเป็นทีม
"จังหวัดกําแพงเพชรได้บูรณาการทีมจังหวัด ประกอบด้วย นายอําเภอเมืองกําแพงเพชร พัฒนาการจังหวัด แรงงานจังหวัด พัฒนาสังคมและความมั่นคงของมนุษย์จังหวัด เกษตรจังหวัด หัวหน้าส่วนราชการ ปลัดอําเภอ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ร่วมลงพื้นที่ตรวจเยี่ยมการดําเนินโครงการหนึ่งตําบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ภายใต้โครงการกินอิ่ม นอนหลับ ปลดหนี้ด้วยศาสตร์พระราชาอย่างยั่งยืน ในพื้นที่ 2 หมู่บ้านของอําเภอเมืองกําแพงเพชร คือ 1) บ้านศรีนคร หมู่ 15 ตําบลเทพนคร ซึ่งเป็นหมู่บ้านที่ประสบสภาพปัญหาด้านรายได้และหนี้สินของประชาชน ขยะมูลฝอย น้ําเพื่อการอุปโภคบริโภค อุบัติเหตุบนท้องถนน เป็นต้น ซึ่งตนได้เน้นย้ําให้ส่วนราชการทั้งท้องที่และท้องถิ่นประสานและบูรณาการการทํางานร่วมกันเพื่อช่วยเหลือประชาชนในพื้นที่ ขับเคลื่อนโครงการถังขยะเปียกลดโลกร้อน บริหารจัดการขยะมูลฝอย สร้างความตระหนักรู้ทําให้ประชาชนเป็นมนุษย์ 3Rs คือ ใช้น้อย (Reduce) ใช้ซ้ํา (Reuse) และนํากลับมาใช้ใหม่ (Recycle) การร่วมกันย้ําเตือนให้เด็ก เยาวชน และคนในหมู่บ้านที่ใช้รถใช้ถนนได้ทําความเข้าใจและปฏิบัติตามกฎหมายจราจร การตั้งด่านชุมชนร่วมกับเจ้าหน้าที่ตํารวจป้องกันอุบัติเหตุ และการดูแลสุขภาพของประชาชน โดยในการลงพื้นที่ครั้งนี้ ได้มอบชุดลูกเสือ-เนตรนารีให้กับนักเรียนจํานวน 9 ชุด ณ ศาลาการเปรียญวัดเทพนคร หมู่ 15 บ้านศรีนคร ตําบลเทพนคร อําเภอเมืองกําแพงเพชร ด้วย" นายชาธิปฯ กล่าว
นายชาธิป รุจนเสรี ผู้ว่าราชการจังหวัดกําแพงเพชร กล่าวต่ออีกว่า นอกจากนี้ ยังได้ลงพื้นที่ตรวจเยี่ยมบ้านหนองกรด หมู่ 2 ตําบลสระแก้ว ซึ่งเป็นหมู่บ้านที่ประสบปัญหารายได้และหนี้สินของประชาชน ปัญหาภัยแล้ง ปัญหาเอกสารสิทธิ์ที่ดินทํากิน โดยได้กําชับให้นายอําเภอเมืองกําแพงเพชรได้ย้ําเตือนและกํากับดูแลปลัดอําเภอประจําตําบลได้บูรณาการทีมข้าราชการ กํานัน ผู้ใหญ่บ้าน คณะกรรมการหมู่บ้าน ได้ประชุมและหมั่นลงพื้นที่ให้ความรู้ให้คําแนะนําประชาชนในเรื่องการบริหารจัดการน้ําเพื่อการเกษตร พร้อมทั้งกําหนดแนวทางในการแก้ไขและป้องกันปัญหายาเสพติดในพื้นที่ การนําแผนผังภูมิสังคมมาใช้ในการพัฒนาพื้นที่ รวมถึงส่งเสริมอาชีพให้แก่ประชาชนในพื้นที่โดยน้อมนําหลักปรัชญาเศรษฐกิจพอเพียงมาปรับใช้เป็นแนวทางในการปฏิบัติ โดยก่อนเดินทางกลับได้ร่วมกิจกรรมปลูกผักสวนครัวกับนักเรียนโรงเรียนบ้านหนองกรดอีกด้วย ณ สวนเกษตรลุงฮุย หมู่ 2 บ้านหนองกรด ตําบลสระแก้ว อําเภอเมืองกําแพงเพชร
นายชาธิป รุจนเสรี ผู้ว่าราชการจังหวัดกําแพงเพชร กล่าวเพิ่มเติมว่า การนําทีมจังหวัดซึ่งประกอบด้วยหัวหน้าส่วนราชการต่าง ๆ ได้ลงพื้นที่ติดตามความคืบหน้าการขับเคลื่อนโครงการหนึ่งตําบล หนึ่งหมู่บ้านยั่งยืนฯ ครั้งนี้ เป็นการตอกย้ําถึงอุดมการณ์การเป็นข้าราชการที่ดีในพระบาทสมเด็จพระเจ้าอยู่หัว ผู้ที่ต้องมุ่งมั่นทําหน้าที่บําบัดทุกข์ บํารุงสุขพี่น้องประชาชน ด้วยการลงพื้นที่ไปเยี่ยมเยียน ไปพบปะประชาชน ไม่เพียงแต่นั่งทํางานบนสํานักงาน โดยหัวหน้าส่วนราชการ คือ "ผู้นําที่ต้องทําก่อน" ทําในเรื่องที่ข้าราชการทุกคนต้องทํา คือ ลงพื้นที่ให้รองเท้าสึกก่อนกางเกงขาด ดังพระโอวาทสมเด็จฯ กรมพระยาดํารงราชานุภาพ องค์ปฐมเสนาบดีกระทรวงมหาดไทย ซึ่งเมื่อผู้นําทําแล้ว ก็จะเป็นแบบอย่างให้กับข้าราชการผู้ใต้บังคับบัญชาได้ทําตาม ซึ่งการลงพื้นที่ไปติดตามถามไถ่ ไปให้กําลังใจ ไปหนุนเสริมการสร้างคุณค่าให้กับชีวิตของประชาชนนั้น ล้วนเป็นการส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ําทางเศรษฐกิจและสังคม พร้อมทั้งขับเคลื่อนเป้าหมายการพัฒนาที่ยั่งยืน (SDGs) ตามพันธสัญญาที่ได้ลงนามประกาศเจตนารมณ์ร่วมกับผู้ประสานงาน UN ประจําประเทศไทย ด้วยการน้อมนําหลักปรัชญาเศรษฐกิจพอเพียง และหลักการทรงงาน มาปรับใช้ภายใต้เป้าหมาย "การสร้างความยั่งยืน" ให้ครอบคลุมในทุกมิติ ทั้งด้านเศรษฐกิจ สังคม ความมั่นคง และสิ่งแวดล้อม นําไปสู่การพัฒนาตนเองที่ยั่งยืนด้วยภาคีเครือข่าย เพื่อให้ทุกภาคส่วนได้ร่วมกันพัฒนาพื้นที่ให้เกิดความยั่งยืนต่อไป